बुआ जानकी कोई बारें बरें दी ही जेल्लै ओदे हत्थ पीले करियै उसी नन्दपुरै दे जैलदारै दे घर ब्याही दित्ता हा। बुआ चौदें बरै दी ही जेल्लै ओ बिधवा होइयै अपने प्योकियें दे आई बैठी ही ते फी केईं सोए ते सिआले उसने इत्थें, मापें दे गै बिहाई छोड़े। उसदा घरैआला पहली बड्डी लामा च मिस्र दे कोल मारेआ गेआ हा ते अंग्रेज बादशाहें उसदी दस रपे मकरली लाई ही. बुआ दे प्योकियें दे बी हुन सब मरी खपी गेदे हे। प्योकियें दा ओ लौका जनेआ मकान जेदे च इक पसार हा, दौं कोठियां, इक रसो ते रसोई कन्ने लगदा निक्का जनेआ पचुआड़ हा हुन उस्सै दी मालकी हा।